Kirbajska lutrija

Za vaj je kirbaj bilo posebno lipo vrime, ni prevruće ni ladno. Bio je pun park svita koji su zazjavali oko kojekaki' zamindraka što bi reko moja dada.

Dica su iskala sladolede, šećernu vunu i igračke, a stariji muški su zagledali reklje i opanke. Kuvarice su se okupile oko majstora koji je izrađivo razne modle za kolače, valjala, sita i svakavu drvenariju. Cure su prebirale po raznim šnalama i špangama te drugim ukrasima i lažnim dukatima, a momci oko rezbariti' noževa. Babe su se tiskale oko kojekaki' likoviti' trava i masti protiv reume i koječeg drugog.

Najviše i' se natiskalo oko lutrije. Stao bać Mata i furtom zagleda u ljude koji kupuju listiće. Vidi on da se nešta tode i dobije pa i on kupi jedan. Sad je posto ko mali dečkić, sav ustrepto i znatiželjan bil' on šta mogo dobit. Kad eto u tom razmišljanju neko izgovori njegov broj. Nije se ni snašo kad mu čovik kaza da je dobio prase. Pred bać Matinim se očima istog trena ukaže slasna pečenka. Već se zanio šta bi s njom kad mu čovik pruža gumenu igračku. Svit se oko njega od srca smijo, a on blenio u taj komad gume u njegovoj ruki i ne zna šta bi s njim. Na kraju se i on nasmije svojoj fantaziji. Di bi on dobio živo prase. Vo je nosio po kirbaju dok su se ljudi oko njega škobili. Stari čovik pa nosi igračku u ruki. On se u prvi tren posrami i ogleda di bi ga mogo stavit, a onda se pridomisli. Ta neka ga gleđe ko oće. Mogo je on to i svojem unučetu kupit.

Anđela Markić, 8. r.